als_Latn dik_Latn sag_Latn
Dueli historik
Dueli i shumëpritur në mes të Floyd Mayweather dhe Manny Pacquiao duket se më në fund do të zhvillohet. 2 maj 2015 është data historike e përballjes, që pritet të grumbullojë miliarda dollarë.
Politiko
E Shtunë, 13 Dhjetor 2014 | 12:42
0 Komente.
Floyd Mayweather më fund ka pranuar të ndeshet me Manny Pacquiao.
Spekulimeve për ndeshjen më të pasur në historinë e boksit u ka dhënë fund 37-vjeçari amerikan, i cili ka përcaktuar 2 majin e ardhshëm si datën e përballjes së madhe.
Zërat për një marrëveshje të mundshme u shtuan sidomos pas suksesit të Pacman ndaj Chris Algierit pak javë më parë në Macau, dhe tashmë Mayeather, i vënë në presion e pranoi publikisht se është gati të ndeshet.
“A do të përballem en Pacquiaon? Sigurisht që po. Publiku e do këtë ndeshje, edhe unë e dua. Problemi i vetëm ka qenë Bob Arum, por unë mendoj se të dy ne boksierët dëshirojmë të ndeshemi. Mendoj se ka ardhur koha që kjo të ndodhë. ”
Mayëeather për herë të parë e pranon se bisedimet mes palëve po ecin mirë, por nuk ngurron të thumbojë sërish kundërshtarin për humbjet që ka pasuar vitet e fundit.
Problemi më i madh me palëve qëndron te ndarja e parave. Për një sfidë e cila mendohet se mund të grumbullojë 300 milionë dollarë, Paquaio ka pranuar që shuma të ndahet në raportin 60-40, ndërkohë që mediat kanë zbuluar se Mayëeather kërkon më shumë.
Nëse promotori i filipinasit, Bob Arum, do të arrijë marrëveshjen pay per vieë në tregun e tij të ri, atë kinez, të ardhurat nga kjo përballje mund të shkojnë në biliona dollarë.
Ndoshta Mayëeather mund të insistojë që dyluftimi që zhvillohet në shtëpinë e tij në Las Vegas, por Arum insiston që gjithçka të ndodhë në një arenë, ku të pranishëm do të jenë 50 mijë spektatorë.
nus_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn